І калі ты сціснуўшы зубы кінеш паліць і пацягваць піўко куфлямі, ня трэба будзе драць горла за моцны народ, бо моц унутраная куды трывалей за моц вонкавую. І калі ты неймавернымі высілкамі пачнеш духовыя перамены ўнутры самога сябе, адраджэньне нацыі не прымусіць сябе доўга чакаць. І калі ты пачнеш выціскаць з сябе савецкага раба заўсёды размаўляючы на роднай мове, ня трэба будзе ваяваць супраць рускага сьвету, бо яму не застанецца ніякага месца пасярод нашага валадарства беларускасьці. Бо ўсё, чаго мы марым дамагчыся – усё ўнутры нас ёсьць.